**Svelvik Motorbåtforening**.

**Innkalling til ekstraordinært årsmøte**

**Mandag 10. september kl. 19.00 på klubbhuset.**

Ihht. foreningens lover §14 innkalles det til ekstraordinært årsmøte.

Saksliste:

Konstituering:

· Godkjenning av innkallingen

· Godkjenning av sakslisten

· Valg av møteleder

· Valg av 2 medlemmer til å undertegne årsmøteprotokollen

1. Fastsettelse av nye tariffer for 2019.

Styrets forslag til vedtak: Styrets forslag til tariffer for 2019 (vedlagt) vedtas.

Begrunnelse:

Som de fleste er klar over ble foreningens heisekran ikke godkjent for bruk i vår, og alternativ løsning for 2018 blir relativt kostbar. Det vil derfor være nødvendig å øke inntektene før neste sesong. Siden opptak om høsten, utsetting og båtplass neste sesong faktureres samlet i februar mener styret det er riktig å få på plass nye priser før første opptak slik at gjeldende priser er klare før opptak begynner.

Styret jobber med flere alternativer til framtidig løsning for båtløft: Reparasjon av eksisterende kran, løsning med mobilkran og lastebiler (som i 2018) og [Sublift.](https://www.youtube.com/watch?v=Bi5QE8U6Rhg) Mer om disse alternativene presenteres på møtet.

Vi rekker ikke å ha kvalitetssikrede tall klare til 10. september men så langt ser det ut til at de ulike alternativene vil kreve økning i inntekter på fra kr. 60 000,- til kr. 100 000,- i 2018-priser og med dagens rentenivå. De foreslåtte økninger og endringer i tariffene vil med full uttelling kunne gi økte inntekter på opptil kr. 120 000,- men et mer rimelig anslag vil være omkring 100 000,-.

Ved å vedta de foreslåtte endringene vil det være rom for fritt å kunne velge framtidig løsning for båtløft samtidig som prisene fortsatt ikke er veldig høye i forhold til andre havner det er naturlig å sammenligne oss med.